แบงก์โน้ตส์
เก่งจัง
10 ต.ค. 2554

เก่งจัง
โดย..ทีมข่าวการเงิน
ถึงจะโดนข่าวลือมากมายก่ายกอง ก็ไม่อาจทำให้ “บุญทักษ์ หวังเจริญ” ซีอีโอ ธนาคารทหารไทย ท้อแท้เบื่อหน่ายแต่อย่างใด 
แถมยังมีเรื่องขำๆ มาเล่าให้ฟังชื่นชมการทำงานของเจ้าหน้าที่กรมสรรพากรว่า เก่งจริงๆ
เรื่องมันมีอยู่ว่า น้องชายของคุณพี่เค้าเป็นนายแพทย์ศัลยกรรมมือทอง ผู้ผ่าตัดผู้ป่วยรถแก๊สระเบิดที่ถนนเพชรบุรีจนโด่งดังและมีคนนำผลงานคุณหมอน้องชายพี่เค้ามาโชว์บนโซเชียลเน็ตเวิร์กต่างๆ ถ้าใครจะไปทำศัลยกรรมเสริมสวยเค้าก็แนะนำกันไปเรื่อยๆ
แถมมีสนนราคาค่ารักษาพยาบาลว่า ทำโน่น ดึงนี่กี่บาท เมื่อถึงฤดูเสียภาษีคุณหมอก็โดนประเมินภาษีแบบเต็มเหนี่ยว เจ้าหน้าที่สรรพากรบอกว่า ดูมาจากอินเทอร์เน็ตแล้วประเมินว่าคุณหมอมีรายได้เท่าไหร่
รู้หรือยังว่าทำไมเก็บภาษีทะลุเป้า ฮ่า ฮ่า ฮ่า